ไข่กระทะ ขนมปังเวียดนาม อาหารเช้ายอดนิยมของแถบจังหวัดอุดร หนองคาย ขอนแก่น
ถ้าอยากทานในกรุงเทพฯ ต้องไปหาทานตามร้านอาหารเวียดนาม

แต่ร้านที่จะแนะนำวันนี้ ไม่ได้อยู่ทางภาคอีสาน และไมไ่ด้อยู่ในร้านอาหารเวียดนาม
แต่อยู่ที่ตลาดน้ำ เราไปกันที่ตลาดน้ำวัดตลิ่งชัน ซึ่งเป็นคนละที่กับตลาดน้ำตลิ่งชันนะคะ
จะอยู่ในวัดตลิ่งชัน เลยจากจากตลาดน้ำตลิ่งชัน ขึ้นมาประมาณ 200 เมตร 
เป็นตลาดน้ำซึ่งเปิดใหม่ไม่นาน บรรยากาศสบายๆ อยู่ริมน้ำ 

ร้านไข่กระทะ ขนมปังเวียดนาม จะอยู่ด้านซ้ายของตลาด ใกล้กับร้านหอยทอด
ไข่กระทะ 1 ชุด จะมีไข่สองฟอง โรยด้วยกุนเชียง หมูยอ หมูสับ ไส้กรอก 
และขนมปังเวียดนามทาเนย จะมีซอสต่างๆ มาให้ หน้าตาน่าทาน 
รสชาติก็ปานกลาง ทานกับหมูสับ รวมถึงเครื่องต่างๆ ก็จะออกเค็มๆ หน่อย
ตัวขนมปังทาเนย ก็อร่อยดีค่ะ จะทาเป็นมาการีน หอมๆ 

การเดินทางมาจากถนนบรมราชชชนนี เข้าซอยข้าง สน.ตลิ่งชัน ทางเดียวกับตลาดน้ำตลิ่งชัน
ให้เลยขึ้นมาหน่อยจะถึงวัดตลิ่งชัน เข้ามาภายในวัดได้เลย  
มีรถประจำทางสาย 79 ผ่าน ลงที่ป้ายตลาดน้ำตลิ่งชัน แล้วเดินขึ้นมาหน่อยค่ะ



